Det internasjonale ski- og snøbrettforbundet

Det internasjonale ski- og snøbrettforbundet (fransk: Fédération internationale de ski et de snowboard – FIS) er det øverste internasjonale organet som organiserer ski- og snøbrettsport.

FIS arrangerer verdensmesterskap og verdenscuper i forskjellige disipliner: Verdenscup i langrenn, skihopping, kombinert, alpint, telemarkskjøring, snøbrett, gresski og freestyle. FIS arrangerer også cuper på nivået under verdenscup, blant disse er skandinavisk cup i langrenn, kontinentalcupen i skihopping og europacupen i alpint.

Forbundet har sin historie tilbake til etableringen av Commission Internationale de Ski (CIS) som ble etablert i Kristiania i 1910. FIS ble i 1924 grunnlagt som en direkte etterfølger og erstatter til CIS. 

 Historie 
Førløperen til FIS som internasjonalt skiforbund ble etablert 18. februar 1910, da 22 representanter fra ti land stiftet Commission Internationale de Ski (CIS) i Kristiania (Oslo). Under CIS' 8. kongress, som ble avholdt 2. februar 1924 mens Vinter-OL 1924 i Chamonix pågikk (opprinnelig som Semaine Internationale des Sports d'Hiver – «Internasjonal vintersportsuke»), besluttet 36 delegater fra 14 nasjoner (Norge, Sverige, Finland, Frankrike, Italia, Jugoslavia, Polen, Romania, Storbritannia, Sveits, Tsjekkoslovakia, USA, Ungarn og Østerrike) å stifte Fédération internationale de ski (FIS), som umiddelbart erstattet CIS. 

FIS ble i utgangspunktet stiftet som et internasjonalt forbund for nordiske grener, men i 1930 ble det vedtatt å også inkludere alpine grener. Skiflyging ble anerkjent som egen skidisiplin i 1938, men regelverket kom ikke på plass før etter annen verdenskrig.

26. mai 2022, under den 53. FIS-kongressen, ble det besluttet å innlemme snøbrett i forbundets offisielle navn, som dermed ble endret til Fédération internationale de ski et de snowboard, og at forbundet skulle beholde forkortelsen FIS. Kongressen besluttet også at FIS skulle overta organisasjonsansvaret for paraskisportene alpint, langrenn og snøbrett, som tidligere ble organisert av Den internasjonale paralympiske komité (IPC).

 Presidenter 
Nr.TidsperiodeNavnNasjonalitet 1 1924–1934Ivar Holmquist 2 1934–1951Nikolai Ramm Østgaard 3 1951–1998Marc Hodler 4 1998–2021Gian-Franco Kasper 5 2021–Johan Eliasch

 FIS-kongresser 

 1910 – Kristiania (I)List of past Congress summaries  hos fis-ski.com 
 1911 – Stockholm (II)
 1912 – München (III)
 1913 – Bern/Interlaken (IV)
 1914 – Kristiania (V)
 1922 – Stockholm (VI)
 1923 – Praha (VII)
 1924 – Chamonix (VIII)
 1926 – Lahtis (IX)
 1928 – St. Moritz (X)
 1930 – Oslo (XI)
 1932 – Paris (XII)
 1934 – Sollefteå (XIII)
 1936 – Garmisch-Partenkirchen (XIV)
 1938 – Helsingfors (XV)
 1946 – Pau (XVI)
 1949 – Oslo (XVII)
 1951 – Venezia (XVIII)
 1953 – Igls (XIX)
 1955 – Montreux (XX)
 1957 – Dubrovnik (XXI)
 1959 – Stockholm (XXII)
 1961 – Madrid (XXIII)
 1963 – Athen (XXIV)
 1965 – Mamaia (XXV)
 1967 – Beirut (XVI)
 1968 – Barcelona (XVII)
 1971 – Opatija (XVIII)
 1973 – Nicosia (XIX)
 1975 – San Francisco (XXX)
 1977 – Bariloche (XXXI)
 1979 – Nice (XXXII)
 1981 – Puerto de la Cruz (XXXIII)
 1983 – Sydney (XXXIV)
 1985 – Vancouver (XXXV)
 1988 – Istanbul (XXXVI)
 1990 – Montreux (XXXVII)
 1992 – Budapest (XXXVIII)
 1994 – Rio de Janeiro (XXXIX)
 1996 – Christchurch (XL)
 1998 – Praha (XLI)
 2000 – Melbourne (XLII)
 2002 – Portorož (XLIII)
 2004 – Miami (XLIV)
 2006 – Vilamoura (XLV)
 2008 – Cape Town (XLVI)
 2010 – Antalya (XLVII)
 2012 – Kangwonland (XLVIII)
 2014 – Barcelona (XLIX)
 2016 – Cancún (L)
 2018 – Costa Navarino (LI)
 2021 – Online (LII)
 2022 – Milano (LIII)

 Skidisipliner 
Forbundet arrangerer blant annet verdenscuper og verdensmesterskap i følgende skidisipliner:

+Alpine grenerDisipliner  Verdensmesterskap Alpin kombinasjon Verdensmesterskapet i alpint Utfor Super-G Storslalåm Slalåm Parallell 

+Nordiske grener Disipliner  Verdensmesterskap Langrenn Verdensmesterskapet på ski, nordiske grener Skihopping  Kombinert  Skiflyging  Verdensmesterskapet i skiflyging
+FreestyleDisipliner  Verdensmesterskap Kulekjøring Verdensmesterskapet i freestyle Hopp Skicross Halfpipe  Big air Skiballet/Acro Ski  (utgått disiplin hos FIS)
+SnøbrettDisipliner  Verdensmesterskap Parallellstorslalåm Verdensmesterskapet i snøbrett Parallellslalåm Big air Slopestyle Boardercross Halfpipe
+Para Disipliner  Verdensmesterskap Para-alpint  Para-VM i snøsport Paralangrenn  Para-snøbrett 
+Andre Disipliner  Verdensmesterskap Gresski  Sprintslalåm, storslalåm, superkombinasjon, super-G, parallellslalåm – Verdenscup (s) Speedskiing  Verdensmesterskapet i speedskiing Telemarkskjøring  Verdensmesterskapet i telemarkskjøring Masters  World Criterium Masters (amatør, senior) Rulleski   (amatør, senior)

 Medlemsnasjoner 
FIS hevder at de består av totalt 140 fullverdige og assosierte medlemsnasjoner, men på forbundets eget nettsted listes det 136 medlemsnasjoner.

 – Assosiert medlemsnasjon,  – Suspendert medlemsnasjon




























































































 Referanser 

 Eksterne lenker 


Kategori:Skisport
Kategori:Internasjonale idrettsforbund
Kategori:Etableringer i 1924